CELEX: C2005/045/03
Language: hu
Date: 2005-02-19 00:00:00
Title: A Bíróság ítélete (harmadik tanács) 2004. december 16-án a C-271/02. sz. Európai Közösségek Bizottsága kontra Svéd Királyság ügyben (Tagállami kötelezettségszegés – Halászat – Erőforrások megőrzése és kezelése – Halászati tevékenységek ellenőrzésére irányuló intézkedések)

19.2.2005   
            
            
               HU
            
            
               Az Európai Unió Hivatalos Lapja
            
            
               C 45/2
            
         
      A BÍRÓSÁG ÍTÉLETE
   
   (harmadik tanács)
   2004. december 16-án
   a C-271/02. sz. Európai Közösségek Bizottsága kontra Svéd Királyság ügyben (1)
   
   (Tagállami kötelezettségszegés - Halászat - Erőforrások megőrzése és kezelése - Halászati tevékenységek ellenőrzésére irányuló intézkedések)
   (2005/C 45/03)
   Az eljárás nyelve: svéd
   A C-271/02. sz. Európai Közösségek Bizottsága (meghatalmazott: T. van Rijn és C. Tufvesson) kontra Svéd Királyság (meghatalmazott: A. Kruse és A. Falk) ügyben, az EK 226. cikk alapján 2002. július 24-én tagállami kötelezettségszegés megállapítása iránt benyújtott kereset tárgyában, a Bíróság (harmadik tanács), tagjai A. Rosas, a tanács elnöke, J.-P. Puissochet (előadó), S. von Bahr, U. Lõhmus és A. Ó Caoimh, bírák, főtanácsnok: D. Ruiz-Jarabo Colomer, hivatalvezető: R. Grass, 2004. december 16-án meghozta ítéletét, amelynek rendelkező része a következő:
   
               1)
            
            
               Mivel 1995-ben és 1996-ban
               
                           —
                        
                        
                           nem fogadta el a rendelkezésére álló kvóták felhasználásának részletszabályait, és a vonatkozó közösségi rendeletek által előírt ellenőrzéseket és egyéb vizsgálatokat sem hajtotta végre,
                        
                     
                           —
                        
                        
                           nem fogadta el a kvóták túllépésének megelőzésére irányuló hatékony intézkedéseket,
                        
                     
                           —
                        
                        
                           nem hozta meg az említett rendeleteket megszegő hajóskapitányokkal vagy a jogsértésért felelős más személyekkel szemben alkalmazandó közigazgatási vagy büntetőjogi intézkedéseket,
                        
                     amelyek szükségesek ahhoz, hogy eleget tegyen a halászat és akvakultúra közösségi rendszerének létrehozataláról szóló, 1992. december 20-i 3760/92/EGK tanácsi rendelet 9. cikke (2) bekezdése, valamint a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendelet 2. cikke, 21. cikke (1) és (2) bekezdése és 31. cikke rendelkezéseinek, a Svéd Királyság nem teljesítette a fenti rendeletekből eredő kötelezettségeit.
            
         
               2)
            
            
               A Svéd Királyságot kötelezi a költségek viselésére.
            
         
      (1)  HL C 289., 2002.11.23.